ગ્રેસની વાત સાંભળીને માતા આકુળ-વ્યાકુળ થઈ ગઈ. સમુદ્ર હજુ ભયંકર રીતે ઊછળી રહ્યો હતો અને ગર્જનાઓ કરી રહ્યો હતો. આવા તોફાનમાં મોટાં-મોટાં જહાજો પણ સમુદ્રમાં સફર કરવાની હિંમત કરી શકતાં ન હતાં. ત્યાં એક તેર-ચૌદ વર્ષની છોકરી એક નાની હોડી લઈને એક માઈલ જેટલે દૂર જવા માટે સાહસ કરી રહી હતી. એનાં આ આંધળુકિયાં જોઈને એની માતા હતાશ થઈ ગઈ હતી. તે કહી રહી હતી : ‘દીકરી, આ પાગલપન છે, રહેવા દે. સમુદ્ર થોડો શાંત થાય પછી જજે !’